Sveučilište Josipa Jurja Strossmayera u Osijeku Gradska i sveučilišna knjižnica Osijek, Europska avenija 24, 31000 Osijek, raspisuje

**NATJEČAJ** za izbor i prijam u radni odnos**na radno** **mjesto** **III. vrste –** **pomoćni knjižničar, 1 izvršitelj/izvršiteljica, na neodređeno vrijeme s punim radnim vremenom, uz uvjet probnog rada od dva mjeseca**

Kandidati na natječaj pored općih uvjeta propisanih Zakonom o radu („Narodne Novine“ broj 93/14., 127/17. i 98/19.) moraju ispunjavati i sljedeći uvjet:

– završeno srednje četverogodišnje obrazovanje

– položen stručni ispit za pomoćnog knjižničara odnosno obveza polaganja istog na način i u roku prema Pravilniku o uvjetima i načinu stjecanja stručnih zvanja u knjižničarskoj struci („Narodne Novine“ broj 107/21.).

Uz vlastoručno potpisanu prijavu za natječaj u kojoj je potrebno navesti osobne podatke (osobno ime, datum i mjesto rođenja, adresa stanovanja, broj telefona, te po mogućnosti adresa elektroničke pošte) kandidati su obvezni priložiti:

– životopis

– dokaz o hrvatskom državljanstvu (preslik domovnice ili osobne iskaznice)

– izvornik ili ovjeren preslik svjedodžbe o završenom srednjoškolskom obrazovanju

– dokaz o položenom stručnom ispitu (uvjerenje ili potvrda) ili obveza polaganja istog sukladno Pravilniku o uvjetima i načinu stjecanja stručnih zvanja u knjižničarskoj struci

– elektronički zapis o podacima osiguranja HZMO-a (e-radna knjižica), ne stariji od dana objave natječaja

– potpisan obrazac privole za prikupljanje i obradu osobnih podataka u svrhu provedbe natječaja.

Na Natječaj se mogu prijaviti kandidati koji nemaju položen stručni ispit za pomoćnog knjižničara uz obvezu da ispit polože u roku propisan Pravilnikom o uvjetima i načinu stjecanja stručnih zvanja u knjižničarskoj struci („Narodne Novine“ broj 107/21.).

Na mrežnoj stranici Gradske i sveučilišne knjižnice Osijek www.gskos.unios.hr naveden je opis poslova za radno mjesto III. vrste – pomoćni knjižničar.

Na natječaj se pod jednakim uvjetima mogu prijaviti osobe oba spola.

Kandidatom prijavljenim na natječaj smatrat će se samo osoba koja podnijela pravovremenu i potpunu prijavu te ispunjava formalne uvjete iz natječaja. Potpunom prijavom smatra se ona koja sadrži sve podatke i priloge navedene u natječaju.

Nepravovremene i nepotpune prijave neće se razmatrati.

Svi kandidati koji ispunjavaju formalne uvjete natječaja i čije su prijave potpune moraju pristupiti pisanom testiranju i/ili razgovoru, a o mjestu i vremenu održavanja pisanog testiranja i/ili razgovora bit će obaviješteni putem mrežne stranice Gradske i sveučilišne knjižnice Osijek [www.gskos.unios.hr](http://www.gskos.unios.hr).

Za kandidate koji ne pristupe pisanom testiranju i/ili razgovoru smatrat će se da su povukli prijavu na natječaj i neće se smatrati kandidatima na natječaju.

Ako kandidat ostvaruje pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo, priložiti isprave kojima dokazuje statuse temeljem kojeg ostvaruje pravo prednosti, potvrdu Hrvatskog zavoda za zapošljavanje izdanu u vrijeme trajanja natječaja kao dokaz o statusu nezaposlene osobe, te dokaz iz kojeg je vidljivo na koji način je prestao radni odnos kod posljednjeg poslodavca. Prednost u odnosu na ostale pristupnike ostvaruje se samo pod jednakim uvjetima.

Poveznica za stranicu Ministarstva hrvatskih branitelja na kojoj su navedeni dokazi potrebni za ostvarivanje prava prednosti pri zapošljavanju je <https://branitelji.gov.hr/zaposljavanje-843/843>.

Prijave na natječaj s dokazima o ispunjavanju uvjeta, dostavljaju se u **roku od 8 dana** od objave natječaja na adresu: Gradska i sveučilišna knjižnica Osijek, Europska avenija 24, 31000 Osijek, preporučenom poštom ili neposredno, s naznakom: »Za natječaj- pomoćni knjižničar «.

Svi kandidati bit će obaviješteni o rezultatima Natječaja najkasnije u roku od 8 dana od njegova dovršetka putem mrežne stranice Gradske i sveučilišne knjižnice Osijek [www.gskos.unios.hr](http://www.gskos.unios.hr).

Gradska i sveučilišna knjižnica Osijek zadržava pravo da bez posebnog obrazloženja ne prihvati ni jednu prijavu i poništi natječaj bez ikakve odgovornosti prema kandidatima i obveze snošenja troškova njihovog sudjelovanja u natječaju.

Prijavom na natječaj, kandidat daje privolu da se svi njegovi osobno podaci sadržani u natječajnoj dokumentaciji prikupljaju i obrađuju u svrhu provedbe natječaja u skladu s propisima koji uređuju zaštitu osobnih podataka posebno Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka).

Obrazac privole objavljen je uz natječaj na mrežnoj stranici Gradske i sveučilišne knjižnice Osijek [www.gskos.unios.hr](http://www.gskos.unios.hr), a može se preuzeti i u Tajništvu Gradske i sveučilišna knjižnice Osijek.

Osijek, 9. ožujka 2022.

**Sveučilište Josipa Jurja**

**Strossmayera u Osijeku**

**Gradska i sveučilišna knjižnica Osijek**